Source: https://www.pravnenoviny.sk/majetkove-vyjadrenie-podielu-spolocnika-v-obchodnej-spolocnosti
Timestamp: 2019-07-16 06:44:57+00:00

Document:
Majetkové vyjadrenie podielu spoločníka v obchodnej spoločnosti | Právne Noviny
Majetkové vyjadrenie podielu spoločníka v obchodnej spoločnosti
Ustanovenie § 61 ods. 1 Obchodného zákonníka vymedzuje podiel ako mieru účasti spoločníka na čistom obchodnom imaní spoločnosti. Ide o všeobecné ustanovenie aplikovateľné na všetky právne formy obchodných spoločností.
Podiel spoločníka a obchodný podiel spoločníka
Od podielu na čistom obchodnom imaní v zmysle § 61 ods. 1 Obchodného zákonníka odlišujeme podiel spoločníka na spoločnosti (čomu lepšie zodpovedá pojem obchodný podiel vymedzený v rámci úpravy spoločnosti s ručením obmedzeným v § 114 Obchodného zákonníka), ktorý vymedzujeme širšie. Podiel na spoločnosti predstavuje nielen majetkové práva spoločníka voči spoločnosti, ale zahŕňa aj práva a povinnosti nemajetkovej povahy (napríklad právo na informácie, hlasovacie právo, či zákaz konkurenčného konania).
Kým ustanovenie § 61 ods. 1 Obchodného zákonníka vymedzuje majetkovú stránku účasti spoločníka v spoločnosti, obchodný podiel spoločníka svoje vymedzenie v rámci všeobecných ustanovení o obchodných spoločnostiach v Obchodnom zákonníku nemá.
Z hľadiska terminologickej čistoty by teda bolo správne odlišovať a používať podiel spoločníka v zmysle § 61 ods. 1 Obchodného zákonníka na vyjadrenie jeho majetkovej účasti v spoločnosti, keďže ide o mieru jeho účasti na čistom obchodnom imaní a obchodný podiel (hoci je upravený iba v časti pojednávajúcej o spoločnosti s ručením obmedzeným) vo všeobecnosti na vyjadrenie účasti spoločníka na spoločnosti, teda ako súhrn všetkých práv a povinností spoločníka voči spoločnosti plynúcich zo zákona, spoločenskej zmluvy alebo stanov.
Podiel spoločníka na čistom obchodnom imaní sa prejavuje v troch základných formách, a to ako:
Právo na podiel na zisku;
Právo na vyrovnací podiel;
Právo na podiel na likvidačnom zostatku.
Právo na podiel na zisku
Právo na zisk vzniká nadobudnutím podielu spoločníka v spoločnosti. Právo na podiel na zisku vzniká až rozhodnutím spoločníkov o tom, že zisk sa použije na rozdelenie medzi spoločníkov. Dosiahnutie zisku teda automaticky neznamená, že spoločníkovi vzniklo právo na podiel na zisku, resp. na jeho vyplatenie.
Spoločníci, prípadne iný rozhodujúci orgán má právo rozhodnúť o tom, že nadobudnutý zisk spoločnosti zostane nerozdelený a použije sa ako investícia spoločnosti. Spoločenská zmluva alebo stanovy môžu tiež určiť, že nadobudnutý zisk sa bude vždy rozdeľovať medzi spoločníkov alebo naopak, že zisk nebude rozdelený medzi spoločníkov po určité obdobie.
Výška podielu na zisku býva určená najčastejšie percentom alebo zlomkom a vypláca sa najbežnejšie v peniazoch (hoci Obchodný zákonník presne nestanovuje formu, v akej sa podiel na zisku musí vyplatiť).
Právo na vyrovnací podiel
Spoločník, ktorého účasť na spoločnosti zanikla bez toho, aby zároveň zanikla spoločnosť, má právo na vyplatenie vyrovnacieho podielu. Právo na vyrovnací podiel vzniká ex lege, a teda nie je potrebné k vzniku práva na jeho vyplatenie žiadne tomu predchádzajúce rozhodnutie príslušného orgánu spoločnosti.
Právna úprava výšky vyrovnacieho podielu, spôsobu jeho vyplatenia a splatnosti je dispozitívna, čo umožňuje zmluvnú modifikáciu.
Výška vyrovnacieho podielu sa spravidla určuje na základe riadnej individuálnej účtovnej závierky za účtovne obdobie, ktoré predchádza účtovnému obdobiu, v ktorom účasť spoločníka v spoločnosti zanikla. Spoločenská zmluva alebo stanovy môžu určiť iný základ pre výpočet výšky vyrovnacieho podielu, napríklad predbežnú alebo mimoriadnu účtovnú závierku vyhotovenú ku dňu zániku účasti spoločníka v spoločnosti, alebo síce riadnu individuálnu účtovnú závierku, ale za iné účtovné obdobie, napríklad za obdobie, v ktorom účasť spoločníka v spoločnosti zanikla.
Základom pre výpočet je hodnota čistého obchodného imania spoločnosti (viď § 6 Obchodného zákonníka), pokiaľ spoločenská zmluva alebo stanovy neurčujú inak. Napríklad je možné, aby výška vyrovnacieho podielu bola odvodená od reálnej trhovej hodnoty určenej na základe znaleckého posudku.
Vyrovnací podiel sa spravidla vypláca v peniazoch, hoci nie je vylúčené, aby sa spoločnosť vyrovnala so spoločníkom aj v inej forme, prípadne v kombinácií peňažného a nepeňažného plnenia. Ak spoločenská zmluva alebo stanovy neurčujú inak, právo na vyplatenie vyrovnacieho podielu je splatné uplynutím troch mesiacov od schválenia riadnej individuálnej účtovnej závierky za účtovné obdobie predchádzajúce účtovnému obdobiu, v ktorom zanikla účasť spoločníka v spoločnosti, alebo ak takáto riadna individuálna účtovná závierka schválená nebola, uplynutím troch mesiacov odo dňa, keď mala byť schválená.
Podiel na likvidačnom zostatku
Právo na podiel na likvidačnom zostatku vzniká tiež ex lege a viaže sa na zánik účasti spoločníka v spoločnosti, ak dochádza súčasne k zrušeniu spoločnosť likvidáciou. Zákon vymedzuje podiel na likvidačnom zostatku ako podiel spoločníka na majetkovom zostatku spoločnosti, ktorý vyplynul z likvidácie. Normy upravujúce spôsob výpočtu výšky podielu na likvidačnom zostatku majú dispozitívnu povahu.
Likvidačný zostatok sa rozdelí medzi spoločníkov podľa pravidiel uvedených v spoločenskej zmluve alebo stanovách, pričom ak v nich absentuje úprava spôsobu vychádza zo zákonnej úpravy, ktorá je pri každej právnej forme obchodnej spoločnosti.
Podkladom pre vyplatenie podielu na likvidačnom zostatku je schválený návrh likvidátora na použitie likvidačného zostatku, o ktorom rozhodujú spoločníci alebo valné zhromaždenie.
Podiel na likvidačnom zostatku však nie je možné vyplatiť, pokiaľ nedošlo k uspokojeniu nárokov všetkých známych veriteľov spoločnosti, ktorí prihlásili svoje pohľadávky. Ak je pohľadávka veriteľa sporná, k vyplateniu likvidačného zostatku môže dôjsť za predpokladu, že bolo veriteľovi poskytnuté primerané zabezpečenie. Spôsob zabezpečenie nie je v zákone explicitne vyjadrený, môže ísť napríklad o uloženie spornej sumy do notárskej úschovy alebo štandardné zabezpečovacie inštitúty. Po zániku spoločnosti s likvidáciou spoločníci naďalej ručia za záväzky spoločnosti do výšky podielu na likvidačnom zostatku.
V Obchodnom zákonníku absentuje úprava splatnosti likvidačného zostatku, preto bude zrejme pravidelnou súčasťou návrhu likvidátora.
Majetkové vyjadrenie účasti spoločníka v spoločnosti má svoje uplatnenie nielen pri výkone práv spoločníka voči spoločnosti, či prevode obchodného podielu alebo zániku účasti spoločníka v spoločnosti inak ako pri prevode obchodného podielu.
Zaujímavé praktické úskalia môžu vznikať napríklad v situácií, kedy podiel predstavuje majetkovú hodnotu, ktorá je predmetom konania o vyporiadanie bezpodielového spoluvlastníctva manželov, exekučného konania, konkurzného konania alebo konania o určenie odporovateľnosti právneho úkonu.
#článok
#obchodná spoločnosť
#majetok
#spoločník
Viac v sekcii Obchodné právo:
Exekúcia na obchodný podiel
Pôsobí ako advokátka a venuje sa prevažne oblasti obchodného práva, insolvenčného práva, občianskeho práva, medzinárodného práva súkromného a európskeho práva. Momentálne pôsobí aj ako externá doktorandka na Katedre obchodného práva a hospodárskeho práva Právnickej fakulty Univerzity Pavla Jozefa Šafárika v Košiciach.
Prečo je Kinder vajíčko v USA zakázané?
Exekučná amnestia konečne prichádza
GDPR a fotografie. Aké je odporúčanie Úradu?
Prichádza koniec rodného čísla
Schválili skrátenie koncipientskej praxe na 3 roky! Môže to mať ale aj problém.
Povinná registrácia predajcov tabakových výrobkov do 20.5.2019
Objednávanie termínov pre návštevy cudzineckej polície
Povinnosť zamestnávateľov evidovať odpracovaný čas zamestnancov
Parlament schválil zmeny v Trestnom zákone
Poslanci schválili návrh MS SR na zastavenie starých exekúcií
Od 1. júla 2019 sa mení výška životného minima a dávok naň naviazaných, ako aj výška stravného
Sociálna poisťovňa pripomína zmeny platné od 1. júla 2019
Keď zápis v Registri partnerov verejného sektora nahrádza zápis konečného užívateľa do Obchodného registra
Zákon č. 583/2004 Z. z. o rozpočtových pravidlách územnej samosprávy a o zmene a doplnení…
Vláda schválila návrh zákona o zaistení majetku
Nové pravidlá pre zaisťovanie majetku prinášajúce zlepšenie a prehľadnosť pri jeho správe dnes…
Čo znamená slovo "kartel"?
Slovo kartel asi poznáte v spojení s prívlastkom "mexický". Avšak na Slovensku ho poznáme tiež vo…
Čo znamená "zneužívanie dominantného postavenia"?
Čo znamená "zneužívanie dominantného postavenia na trhu"? Je to praktika, proti ktorej zasahuje…
Martina Rievajová
EU legal shot: júl 3. vydanie
Vitajte v prázdninovej nádielke čerstvých informácií z prostredia európskej legislatívy a politiky. Ako...
Prípad Amazon: Musí vám internetový predajca poskytnúť telefónne číslo?
Európsky súdny dvor sa v prípade známej obchodnej platformy, Amazon, zaoberal...
​​Zavedenie novej skutkovej podstaty trestného činu falšovania a vyhotovenia nepravdivej...
Ako postupuje spolupráca s Európskou komisiou pre efektívne súdnictvo
Ministerstvo spravodlivosti SR a Európska komisia pre efektívne súdnictvo (CEPEJ)...
Protimonopolný úrad posilní kompetencie vďaka EÚ
Európska únia posilní kompetencie národných úradov dohliadajúcich nad hospodárskou súťažou…
Rozhodcovské konanie zažíva renesanciu aj vďaka technológii Blockchain - Pavol Travnik
Rozhodcovské konanie, alebo arbitráž, patrí od dávnych čias k najefektívnejším metódam riešenia…
Porovnanie zmluvy o uzavretí budúcej zmluvy podľa Občianskeho zákonníka a Obchodného zákonníka
Zmluva o uzavretí budúcej zmluvy (pactum de contrahendo) predstavuje záväzok uzavrieť v budúcnosti…
Právne postavenie konateľa a spoločníka pri prevzatí ručenia za záväzky obchodnej spoločnosti
Fyzická osoba, ktorá ako konateľ alebo spoločník má úzke väzby k obchodnej spoločnosti, sa…
Od 1. júla 2019 nastáva v sociálnom poistení niekoľko zmien...
Polícia a pivovarníci varujú pred alkoholom za volantom
Uvoľnená letná a dovolenková atmosféra, teplé počasie a množstvo akcií vytvára...
Právne služby realitných kancelárií
Realitné kancelárie by sa podľa predmetu činnosti mali zameriavať predovšetkým...
Adidas prehral spor. Tri prúžky sú neplatná ochranná známka!
Na stránkach Právnych novín sme vám tento rok priniesli informácie...
Právne Noviny. ISSN 2454-0048. Legal & Economic Press, s.r.o. 2019. Obsah podlieha autorskému právu.

References: § 61
 § 61
 § 114
 § 61
 § 61
 § 6